kardosdrur/scandi-wiki huggingface dataset:
Vilhelm Hansen

Vilhelm eller Wilhelm Hansen har flere betydninger:

Vilhelm 
 Vilhelm Hansen (læge) (1837-1917) – dansk læge, fysikus
 Vilhelm Hansen (porcelænsmaler) (1824-1898) – dansk porcelænsmaler
 Vilhelm Hansen (dekorationsmaler) (1852-1910) – dansk hof-dekorationsmaler
 Vilhelm Hansen (fabrikant) (1859-1925) – dansk etatsråd, fabrikant
 Vilhelm Hansen (proprietær) (1874-1943) – dansk proprietær, møller
 Vilhelm Hansen (1900-1992) – dansk tegneserietegner, se Carla og Vilhelm Hansen

Wilhelm 
 Wilhelm Hansen (musikforlægger) (1821-1904) – dansk musikforlægger (Jens Wilhelm Hansen)
 Wilhelm Hansen (forsikringsdirektør) (1868-1936) – dansk etatsråd, forsikringsdirektør og kunstsamler (Wilhelm Peter Henning Hansen)
 Alfred Wilhelm Hansen (1854-1923) – dansk musikforlægger
 Asger Wilhelm Hansen (1889-1976) – dansk musikforlægger
 Hanne Wilhelm Hansen (1927-2003) – dansk musikforlægger
 Jonas Wilhelm Hansen (1850-1919) – dansk musikforlægger
 Lone Wilhelm Hansen (1929-1994) – dansk musikforlægger
 Svend Wilhelm Hansen (1890-1960) – dansk musikforlægger

 Edition Wilhelm Hansen – dansk musikforlag
 Wilhelm Hansen Fonden – dansk fond
Ole Hasselbalch

Ole Hasselbalch (født 26. april 1945, død 26. november 2019) var en dansk jurist og forfatter. Han var formand for Den Danske Forening fra 1990 til 2000.

I 2017 blev Hasselbalch udnævnt til æresmedlem i Grundlovsforeningen Dansk Kultur.

I 2019 blev Hasselbalch tildelt Niels Ebbesen Medaljen af Niels Ebbesens Venner.

Biografi 
 Student fra Falkonergårdens Gymnasium, Frederiksberg, 1963
 Cand.jur., Københavns Universitet, 1969
 Lic.jur., Aarhus Universitet, 1977
 Jur.dr., Stockholms universitet, 1980
 Docent i almen civilret (privatret), sammesteds, fra 1981
 Professor honoris causa, Det internationale institut for økonomi og jura, Moskva, 2001 
 Jurist og forskningsleder i Dansk Arbejdsgiverforening, 1969-1985, 
 Professor i erhvervsret, Handelshøjskolen i Århus (nu Aarhus Universitet), fra 1986

Udgivelser 
Ole Hasselbalch skrev en lang række bøger og artikler om jura (især arbejdsret og foreningsret) og samfundsforhold. Han skabte med sin licentiatafhandling Ansættelsesret fra 1975 denne juridiske disciplin og bandt med disputatsen Arbejdsretlige Funktioner (1979) og bogen Den Danske Arbejdsret (seneste udgave 2009) arbejdsrettens forskellige grene sammen i denne juridiske disciplins moderne form. Hasselbalch blev fra midten af 1980'erne kendt for sin kritik mod den førte indvandringspolitik. Desuden skrev han om den påvirkningsoffensiv, Warszawapagten førte under Den Kolde Krig, de såkaldte aktive forholdsregler, der blev udført med henblik på at få Danmark løsrevet fra NATO.

Eksterne henvisninger 
 Personlig hjemmeside 
 Biografi  ved Juridisk Institut, Handelshøjskolen, Aarhus Universitet
 Nekrolog på Altinget.dk

Noter 

Jurister fra Danmark
Faglitterære forfattere fra Danmark
Debattører fra Danmark
Foreningsformænd fra Danmark
Personer fra Frederiksberg
Dansksprogede forfattere fra Danmark
Ole
Æresdoktorer
Dronningborg (gods)

Dronningborg er en gammel hovedgård, der går helt tilbage til Gråbrødrekloster i Randers i 1236. Gården ligger i Dronningborg Sogn, Støvring Herred, Randers Kommune. Dronningborg var i flere perioder krongods og har bl.a. indgået i Dronningborg rytterdistrikt. Hovedbygningen blev restaureret i 1907, hvor den fik sit nuværende udseende.

Godset drives som land- og skovbrug og bestod i 2022 af 95 ha ager og 28 ha skov.

Ejere af Dronningborg 
 (1236-1530) Franciskanerordenen
 (1530-1544) Mogens Gjøe
 (1544-1661) Kronen
 (1661-1683) Anna von Spreckelsen født Rentzel/ Joachim Bechmann
 (1683-1706) Peter von Spreckelsen
 (1706-1710) Jobst von Oberbech
 (1710-1711) Peder Thøgersen Lassen
 (1711-1765) Kronen
 (1765-1775) Ditlev Kirketerp
 (1775-1784) Christian Frederik Juul
 (1784-1800) Niels Ammitzbøll
 (1800-1803) Niels Ammitzbølls dødsbo
 (1803-1844) Tycho von Arenstorff
 (1844-1870) Niels Langballe
 (1870-1907) Henrik F. M. Langballe
 (1907) Vestergaard / Yde / Andersen / J. Mogensen
 (1907-1938) Hilmar Stilling
 (1938-1947) Enke Fru Stilling
 (1947-1975) Jørgen Stilling
 (1975-2018) Ejnar Stilling
 (2018-nu) Jakob Winsløw Stilling

Dronningborg trinbræt 
Dronningborg havde fra 1904 trinbræt på Randers-Hadsund Jernbane (1883-1969), hvor den krydsede gårdens adgangsvej Dronningborg Alle. I maj 1952 fik den stærkt voksende Randers-bydel Dronningborg et mere centralt beliggende trinbræt på "trekanten" mellem Udbyhøjvej og Tjærbyvej, men trinbrættet ved Dronningborg Alle blev opretholdt indtil omkring 1958.

Noter

Eksterne kilder/henvisninger 

 Dansk Center for Herregårdsforskning: Dronningborg 

Herregårde i Randers Kommune
Herregårde i Randers Amt
Europamesterskabet i fodbold 1976

Europamesterskabet i fodbold 1976 var det femte EM i fodbold arrangeret af UEFA. Turneringen blev afholdt i to faser – først en kvalifikation, hvorfra fire hold gik videre til slutrunden, der fortsat kun bestod af semifinalerne, bronzekampen og finalen. Slutrunden blev spillet i Jugoslavien i perioden 16. – 20. juni 1976.

Det var sidste gang at slurunden kun bestod af fire hold, eftersom den fra næste EM i Italien i 1980 blev udvidet til otte hold. Det var desuden også sidste EM-slutrunde, hvortil værtslandet også havde deltaget i den forudgående kvalifikation.

Slutrunden blev fire meget lige og målrige kampe, der alle mindst gik i forlænget spilletid. I finalen mellem Tjekkoslovakiet og verdensmestrene Vesttyskland var forlænget spilletid endda ikke nok til at fremtvinge en afgørelse, og dermed måtte EM-finalen for første gang afgøres i en straffesparkskonkurrence. Tjekkoslovakiet vandt finalen efter at have scoret på alle fem straffespark, mens vesttyskerne brændte et enkelt. Bronzen gik til VM-sølvvinderne fra Holland, der slog værtsnationen Jugoslavien i bronzekampen.

Kvalifikationsturnering

Indledende runde 
De otte gruppevindere gik videre til kvartfinalerne.

Kvartfinaler 
De otte gruppevindere fra indledende runde spillede om fire pladser ved EM-slutrunden. Hjemmeholdet i 1. kamp er nævnt først.

Slutrunde

Semifinaler

Bronzekamp

Finale

Statistik

Målscorer 
19 blev scpret i 4 kampe, hvilket giver 4.75 mål pr. kamp.

4 mål
 Dieter Müller

2 mål
 Dragan Džajić
 Ruud Geels

Europamestrene 
 Ivo Viktor, Jozef Čapkovič, Karol Dobiáš, Koloman Gögh, Ladislav Jurkemik, Anton Ondruš, Ján Pivarník; Jozef Móder, Ján Švehlik; Marián Masný, Zdeněk Nehoda, Antonín Panenka og František Veselý.
Jameson Irish Whiskey

Jameson er et irsk firma i Dublin og Cork, som blev grundlagt af John Jameson i 1780. Formålet med virksomheden var og er produktion af whiskey.

Firmaet blev lagt sammen med konkurrenten John Powers i 1966.

Jameson Irish Whiskey er fremstillet af maltet og umaltet irsk byg, der bliver tørret i en lukket ovn/ tørreovn fyret med antracitkul. Den metode bevirker, at produktet bevarer sin smag af malt.

Firmaets motto er det latinske Sine Metu, som betyder uden frygt.

Whisky fra Irland
Fødevarevirksomheder fra Irland
Dronningborg

Dronningborg kan have flere betydninger og henviser til forskellige artikler:
 Dronningborg (gods) – beliggende umiddelbart nord for bydelen Dronningborg, Randers.
 Dronningborg (Randers) – bydel i Randers.

Se også:
 Dronningborg Boldklub – fodbold, håndbold, badminton og volleybold.
 Dronnigborg Kirke – beliggende i Dronningborg, forstad til Randers.
 Dronningborg Industries – en dansk producent af landbrugsmaskiner.
 Dronningborg Slot – gammelt kloster i Randers, nu nedrevet.
 Dronningborg Sogn – sogn i forstaden Dronningborg til Randers.
Bom (redskabsgymnastik)

Bom er en øvelse i redskabsgymnastik, hvor gymnasten udfører en række spring og balanceøvelser. Øvelsen må max. vare 1 minut og 30 sekunder.

Som øvrige gymnastikøvelser bedømmes den på en skala, hvor der efter de nye regler højest kan gives 20 point.

Balancebommen er 125 cm høj, 5 meter lang og 10 centimeter bred. Selve bommen var tidligere i træ, men er i dag ofte beklædt med et overtræk af læder eller ruskind.

Redskabsgymnastik
Gymnastikredskaber
Basile Bouchon

Basile Bouchon var en fransk væver, der udviklede den automatiske væv. Han fik ideen fra "selvspillende" orgler, der virkede ud fra en slags hulkort, og lavede et tilsvarende system med en automatisk væv, der afspillede en optaget vævning. Dette førte til den senere hen meget populære Jacquardvæv.

Tjek fødsels- og dødsår
Opfindere fra Frankrig
Svanemøllen Station

Svanemøllen Station er en S-togs-station på Ydre Østerbro i København. Stationen blev åbnet som S-togs-station 15. maj 1934. Stationen ligger ud til Østerbrogade, kort før den bliver til Strandvejen, umiddelbart overfor Kildevældsgade.

Stationen bliver betjent af alle S-togs-linjer på nær linje Bx og F, og flere vigtige buslinjer, hvilket gør den til et vigtigt trafikknudepunkt.

Stationen lå oprindeligt nord/vest for broen, men blev i 1970'erne totalt ombygget og flyttet til den nuværende placering samtidig med Farumbanens indførelse. Stationen blev renoveret i 2005. Samtidig åbnede en Kort & Godt-butik på stationen, som senere er omdannet til en 7-Eleven.

Det nærliggende kloakværk der afvander området, blev bygget i 1909.

Galleri

Busterminal 
På Ved Sporsløjfen ligger to stoppesteder:
  mod Islev
 Et ankomststoppested.

På hver side af Østerbrogade ligger et stoppested:
  mod Hellerup st.
  mod Avedøre st. eller Hvidovre Hospital.
  mod Valby st.
  mod Klampenborg st.

Antal rejsende 
Ifølge Østtællingen var udviklingen i antallet af dagligt afrejsende med S-tog:

Eksterne henvisninger 

 Svanemøllen Station på dsb.dk
 Movia terminalkort

Noter 

S-togs-stationer
Østerbro
Anthony Robbins

Anthony Robbins, pseudonym for Anthony J. Mahavorick, også kendt som Tony Robbins (født 29. februar 1960) i Glendora, Californien, USA, er en amerikansk forfatter, motivationstræner, coach o.a.

Anthony Robbins har blandt andet coached Bill Clinton, George H. W. Bush, Mikhail Gorbatjov, Andre Agassi og Prinsesse Diana.

Bibliografi 
Listen er ufuldstændig
 On the Topic of Time
 Pure Energy
 Unlimited Power, oversat til dansk med titlen Ubegrænset kraft.
 The Impossible Just Takes a Little Longer: Living with Purpose and Passion, skrevet i samarbejde med Art Berg.

Eksterne henvisninger 
 Officiel hjemmeside (engelsk)

Faglitterære forfattere fra USA
Personer fra Californien
Mentaltrænere
Foredragsholdere fra USA
Transponering

Transponering eller transposition kan henvise til:
 Transponering (matematik) – en matematisk operation på matricer.
 Transponering (musik) – ændring af tonehøjde i et stykke musik for at tilpasse stykket til instrumenterne
 Transposition (matematik) – en slags permutation
 Transposition (genetik) – en type kromosomoverførsel
Operation

Operation kan være:
 Operation (matematik)
 Operation (lægevidenskab)
 Operation (militær)
 Et synonym for aktion
Per (drengenavn)

Per er et drengenavn, der er en kortform af Peter. Navnet er primært udbredt i de  skandinaviske lande. Peer samt de svenske former Pär og Pehr forekommer også på dansk. Næsten 37.000 danskere bærer et af disse navne ifølge Danmarks Statistik.

Kendte personer med navnet 
 Per Arnoldi, dansk kunstner.
 Per Barfoed, dansk forfatter.
 Per Bjerregaard, dansk læge og fodbolddirektør.
 Per Buckhøj, dansk skuespiller.
 Per Olov Enquist, svensk forfatter.
 Per Federspiel, dansk politiker.
 Per Fly, dansk filminstruktør.
 Per Frimann, dansk fodboldspiller og -kommentator.
 Peer Frost Johansson, dansk guitarist.
 Per Chr. Frost, dansk guitarist.
 Per Gessle, svensk musiker.
 Per Brinch Hansen, dansk datalog.
 Per Hækkerup, dansk politiker og minister.
 Per Højholt, dansk digter.
 Per Kirkeby, dansk kunstner.
 Pär Lagerkvist, svensk forfatter.
 Per Leegaard, dansk håndboldspiller.
 Per Stig Møller, dansk udenrigsminister.
 Per Nielsen , dansk fodboldpiller.
 Per Nørgård, dansk komponist.
 Per Oscarsson, svensk skuespiller.
 Per Pallesen, dansk skuespiller.
 Per Røntved, dansk fodboldspiller.
 Per Wahlöö, svensk forfatter.
 Per Wiking, dansk tv-vært.

Navnet anvendt i fiktion 
 Lille Per er en figur i Far til fire-filmene og -tegneserien.
 Peer Gynt er et dramatisk digt af Henrik Ibsen.
 Per er titlen på en dansk film fra 1975 af Hans Kristensen.
 Lykke-Per optræder i flere romaner af Henrik Pontoppidan.
 Per Jensen er hovedpersonen i Claus Deleurans tegneserie Rejsen til Saturn og filmatiseringen af samme navn

Noter 

Drengenavne
Per

Per eller PER har flere betydninger:
 Per (drengenavn) – et drengenavn
 PeR - et band fra Letland
 Per (film) – en dansk film
 Packet Error Rate
Nordsøvandreruten

Nordsøvandreruten, officielle navn North Sea Trail, er en vandresti, som går gennem landene, som omkranser Nordsøen.

Stien passerer Norge, Sverige, Danmark, Tyskland, Nederlandene, England og Skotland og har en totallængde på ca. 5.000 km.

Stiens opbygning strakte sig over en periode på fire år, fra 2002 til 2006, med et budget på 7.3 millioner euro, hvoraf halvdelen blev finansieret med EU-midler.

Lande med tilhørende områder,som gennemløbes af stien

Norge 
 Vestland
 Rogaland
 Vest-Agder
 Vestfold og Telemark
 Møre og Romsdal
 Viken

Sverige 
 Götaland
 Halland

Danmark 
I Danmark har Nordsøvandreruten tre forskellige navne:

Sjælland, Lolland-Falster og Møn 
 Sjællandsleden – har sin egen webportal  og en serie kort udgivet af Region Sjælland.

Djursland og Nordjylland 
 Nordsøstien – fra Grenå til Agger – er beskrevet i en serie foldere udgivet af de tidligere amter.

Vestjylland og Sønderjylland 
 Drivvejen – fra Agger til grænsen – er beskrevet i en kortbog udgivet af amter og museer ()

Tyskland 
 Karrharde - kun afmærket på den 4 km lange historiske oksevej i Langenberger Forst syd for Leck.

Nederlandene 
 Lange-Afstands-Wandelpad, som går igennem:
 Friesland
 Zeeland
 Zuid-Holland
 Noord-Holland
 Groningen

England 
 Northumberland
 North York Moors

Skotland 
 Aberdeen
 Aberdeenshire
 East Lothian (John Muir Way)
 Fife
 Moray Firth

Noter/ kilder/ henvisninger

Noter

Kilder og henvisninger 
 Officiel hjemmeside (engelsk)

Vandreruter i Europa
Johan Norberg

Johan Norberg (født 27. august 1973) er svensk forfatter, idehistoriker og debattør.

Johan Norberg arbejder for liberalisme, kapitalisme og globalisering. Han er forfatter til bogen Till världskapitalismens försvar (2001), som er blevet oversat til flere sprog og fik en britisk dokumentarfilm om samme tema som opfølgning.

Norberg er siden begyndelsen af 2006 Senior Fellow ved den europæiske tænketank Centre for the New Europe. Han driver desuden en af Sveriges førende politiske blogge, som i 2005 blev valg som "Sveriges bästa" af tidskriftet Internetworlds læsere. Norberg arbejdede for tænketanken Timbro i perioden 1999 – 2005. 

Johan Norberg er født på Södermalm i Stockholm og opvoksede i Vällingby. Han er søn af den tidigere rigsarkivar Erik Norberg. Norbergs politiske engagement startede med nogle venner i sit eget parti Anarkistisk Front. Han forlod dog snart anarkismen og blev i stedet liberal. I perioden 1992 – 1999 studerede han ved Stockholms universitet, bl.a. filosofi, litteraturvidenskab og statsvidenskab. Han tog en fil.mag. i idehistorie i 1999. I studietiden var han aktiv i det nyliberale netværk Frihetsfronten. Han var blandt andet redaktør for dets tidsskrift Nyliberalen 1993 – 1997. 

Norberg blev i 1997 kontaktet af tænketanken Timbro, som bad ham skrive en bog om den svenske forfatter Vilhelm Moberg, som Norberg tidigere havde skrevet om flere gange. Bogen, Motståndsmannen Vilhelm Moberg, solgte godt og startede en stor Moberg-debat. Han blev herefter tilbudt at skrive en ny bog, Den svenska liberalismens historia (1998), som handler om liberale ideer og foregangspersoner i Sveriges historie. Også denne bog fik succes, og han blev året efter, i 1999, ansat ved Timbro, hvor han i begyndelsen arbejdede som redaktionssekretær for nettidsskriftet Smedjan.com. I november 1999 startede han globaliseringsportalen Frihandel.nu. Da globaliseringsdebatten tog fart var han efterfølgende meget aktiv i denne. 

I maj 2001 udgav han bogen Till världskapitalismens försvar, hvor han samler sine argumenter for globalisering og markedsøkonomi. Bogen fik også udenlandsk opmærksomhed og blev oversat til flere sprog. Den modtog i 2002 udmærkelsen Antony Fisher International Memorial Award fra den amerikanske Atlas Foundation. I 2003 fik Norberg af den britiske TV-kanal Channel 4 til opgave at forestå indspilningen af en dokumentarfilm Globalisation is Good, som skildrer globaliseringen i Asien, Afrika og Europa.

I maj 2006 udkom När människan skapade världen, som handler om den industrielle revolution og kapitalismens gennembrud i 1800-tallet.

Priser og udmærkelser 
 2002 – Sir Antony Fisher International Memorial Award (Atlas Foundation), för boken Till världskapitalismens försvar.
 2002 – Sture Lindmark-stiftelsens pris.
 2003 – Friedrich Hayek-stiftelsens guldmedalje. Prisen blev delt med Margaret Thatcher og Ottmar Issing.

Eksterne henvisninger 

 JohanNorberg.net – egen hjemmeside
 Frihandel.nu

Personer fra Sverige
Personer fra Stockholm
DSB S-tog

DSB S-tog a/s var et datterselskab af den selvstændige offentlige virksomhed DSB, som havde til opgave at drive S-togsnettet, der udgør grundstammen i Hovedstadsregionens kollektive transportnet. Virksomheden omsatte i 2011 for 2,454 mia. kr. og beskæftigede 1.105 ansatte.

DSB S-tog opererede på baggrund af en kontrakt med Transportministeriet og havde foruden selve driften af banen og bemandingen af togene ansvaret for sikkerhed, information til passagererne samt S-togsproduktets kvalitet. Vedligehold, rengøring og klargøring af togene varetoges fra 2011 af DSB Vedligehold A/S.

DSB S-tog blev udskilt i 1999 som et selvstændigt aktieselskab, der var 100 procent ejet af DSB. Før det var DSB S-tog en integreret del af DSB, i en årrække under navnet S-togsdivisionen. I en periode var S-togsdriften dog varetaget af Hovedstadsrådet, der også stod for busdriften (HT) – det nuværende Movia.

I 2011 havde DSB S-tog 100,6 mio. kunder, hvilket var en stigning på 8 % i forhold til 2010. Den største samlede kundegruppe var pendlere. DSB S-togs markedsandel af den samlede kollektive transport i hovedstadsområdet var i 2011 31,7%

Administrerende direktør for DSB S-tog siden 2007 var Gert Frost.

I foråret 2013 blev DSB S-tog sammenlagt med DSB med tilbagevirkende kraft fra 1. januar 2013.

Eksterne henvisninger 
 DSB S-togs hjemmeside

Referencer 

S-tog
S-tog
Tidligere jernbaneselskaber i Danmark
Etableret i 1999
Ophørt i 2013
Det Fris Bryghus

Det Fris Bryghus blev startet i 2005 af lærere og elever på Det frie Gymnasium i København. Medstifter og medbrygger er M. Bjergsø, som også er medstifter af bryggeriet Mikkeller. Mikkeller bryggede i 2006 en stout der blev kåret som verdens bedste ifølge den internationalt anerkendte hjemmeside ratebeer.com. Mikkellers ekspertise og erfaring har været essentiel under skabelsen af det fris bryghus.

Bryghusets inventar er fremstillet og importeret fra Belgien og kontinentalmalte er hovedsageligt brugt. Da det ligger på Møllegade 26, i centrum af Nørrebro, er bryggeriet en del af det aktive bryggermiljø i København. Det er et amatørbryggeri med få og sjældne produkter. Det Fris Bryghus blev kendt på sin deltagelse ved den danske håndbryggerkonkurrence med deres imperial stout "Goliat".

Bryggeriet bruger udelukkende grafik af designer Kasper Ledet. Hans grafik bliver brugt på alle mærkater og plakater.

Øl fra Det Fris Bryghus

Se også 
 Bryggerier i Danmark

Eksterne henvisninger 
 Officiel hjemmeside 

Bryggerier i København
Etableret i 2005
Nørrebro
Harry og Bahnsen

Harry og Bahnsen var en dansk reklamefilm for DSB, der blev vist fra 2000 til 2011. I reklamefilmen optrådte den lilla dukke Harry (med stemme af Søs Egelind) sammen med sin kollega og ven Bahnsen (Søren Pilmark).

Harry var inkarneret bilist og ret glad for sin brune Taunus, mens Bahnsen var mere glad for at køre i tog.
Selvom Harry var en lilla dukke med en markant frisure af rødt garn, var der ingen, der lod til at lægge mærke til det. 

Reklameuniverset med Harry og Bahnsen var skabt af reklamebureauet Bates Y&R og filmselskabet BSL for DSB. Det vandt flere priser og var mange gange kåret til ugens bedste tv-reklame "Den glade seer".

Holdet bag reklamefilmene var stort set det samme gennem alle årene. Det gjaldt også for instruktør Kenneth Kainz, der instruerede alle 90 film. En af hovedbagmændene bag Harry-universet var kreativ direktør Ib Borup fra Bates Y&R.

Selve Harry-dukken, der på trods af sine Muppets-lignende træk ikke har noget med denne serie at gøre, var designet i Danmark af Henrik Bo Jensen, der solgte Harry til DSB for kun 25.000 kr., mens han færdiggjorde sin uddannelse på Designskolen i Kolding. Selve dukken blev produceret i Canada og blev styret af den canadiske dukkefører Matt Ficner fra 2001-2004 og sidenhen af den ligeledes canadiske dukkefører Bob Stutt. Sidsnævnte var blandt andet dukkefører i Fragglerne.

I 2003 udkom spillet Uden at prale - det er Harry fra selskabet Titoonic med orignale stemmer af Søs Egelind.

Der blev udgivet en del merchandise med Harry, heriblandt Harry-dukker, nøgleringe og postkort.

I 2010 fyldte Harry 10 år, og i de år var "Den brune bisse", "Oraaaange" og "Klart klart" blevet en integreret del af det danske sprog, og den lille lilla dukke blev nærmest synonym med DSB.

I november 2011 meddelte DSB, at der ikke ville komme flere reklamefilm med Harry og Bahnsen.

Medvirkende

Se også 
 Solvej

Referencer

Eksterne henvisninger 
 EKKO-artikel, 2004
 Muppet Central Q'n'A med Matt Ficner
 "DSB's lilla guldæg", Artikel i Jyllands-Posten, 27.08.06 – kræver login for at læse
 "DSB giver Harry kniven", Artikel i Ekstra Bladet, 22.11.11
 DR2 har fået et særligt kig bag om kameraet på optagelserne, fået historien om hvordan universet blev til og forklaringen på hvorfor det er blevet så populært. 

DSB
Fiktive personer fra Danmark
Reklamefilm
Dukkefilm
Nürnberglovene

Nürnberglovene er de anti-jødiske love, der blev gennemført i Nazityskland 1935 under Nazistpartiets partidage i Nürnberg. 

Lovene ophævede jødernes tyske statsborgerskab, jødiske børn måtte ikke længere gå i de samme skoler som tyske børn og ægteskab eller seksuelt samkvem mellem jøder og arier blev forbudt.

I skolerne blev jødiske børn kaldt frem, og lærerne viste de øvrige børn, hvorledes hovedets form, visse ansigtstræk og kropsformer afslører en underordnet races udseende.

Jøder måtte ikke vise sig på offentlige pladser eller arbejde på en række arbejdsområder.

Loven fratog ligeledes "ikke-ariere" de eventuelle fordele, der fulgte af et germansk statsborgerskab.

Holocaust
Tysklands love
Nazi-Tyskland
Claus Ankersen

Claus Ankersen (født 1967) er en dansk forfatter, spoken word-artist og installationskunstner.

Han har studeret kommunikation og filosofi på Aarhus Universitet og University of California, Santa Barbara, samt antropologi på Københavns Universitet. I dag er han tilknyttet mediet Point of View International.

Siden årtusindskiftet har han markeret sig som en aktiv scenekunstforfatter på den litterære oplæsningsscene}. Han var bl.a. medstifter af det litterære boyband Ord På Hjul, kurator på spokenword klubben 'Wicked Wednesday' og stifter af Forbundet Danske Scenekunstforfattere, samt klummeskribent i morgenavisen Dato (avis)'. Han er senest aktuel med dokumentarfilmen "Peanuts & Fri Fad", en gennemgang af den danske spoken word scene.

Udgivelser 
 Agnus Dei I & II  poetisk-fotografisk installation i Øksnehallen og på Sønderjyllands Kunstmuseum, 2001, 2002
 Hil Amdi, tekster, Forlaget Bændelormen 2003
 Årets Alfabetik – moderne ulejlighedsdigte, FDSF 2005 
 Claus Ankersen, Booktrader lyrikCD # 22, Booktrader 2006 Anmeldelse af denne på Litteraturnu.dk 
 Gaven, Novelle i antologien: 'Hun var følelsesløs fra fødderne og nedefter', FADL 2009  
 Peanuts & Fri Fad – En rejse gennem scenekunstlitteraturens Danmark, Dokumentarfilm på DVD, Akashic Film DK, 2009

Eksterne henvisninger 
 Officiel hjemmeside
 Interview med Claus Ankersen i Sentura

Noter 

Digtere fra Danmark
Dansksprogede forfattere fra Danmark